open-index/open-wikipedia-markdown huggingface dataset:
المعاهده المصريه البريطانيه

**المعاهده المصريه البريطانيه** ، معروفه كمان باسم **معاهدة 1936** ، معاهده اتعقدت بين مصر و بريطانيا سنة 1936 ، نصت على ان مصر تقدم لبريطانيا كل التسهيلات و المساعدات فى حالة نشوب حاله دوليه مفاجئه يتخاف من خطرها ، و انه يترخص لقوات الاحتلال البريطانى بالوجود فى منطقة قناة السويس لضمان الدفاع عنها ، و ان القوات البريطانيه تقعد فى القاهرة و اسكندريه مدة تمن سنين لغاية ما تتبنى ثكنات دايمه فى منطقة القنال. و نصت المعاهده على بقاء الحكم المصرى-البريطانى الثنائى فى السودان ، و على الغاء الامتيازات الاجنبيه فى وقت قصير ،و ان تكون مدة المعاهده عشرين سنه. أبرم المعاهده عن مصر مصطفى النحاس و هو اللى لغاها سنة 1951.
## بنود المعاهدة
thumb|المعاهدة البريطانية المصرية سنة 1936

# انتقال القوات العسكرية من المدن المصرية لمنطقة قناة السويس وبقاء الجنود البريطانيين فى السودان بلا قيد أو شرط.
# تحديد عدد القوات البريطانية فى مصر ب لا يزيد عن 10 آلاف جندى و400 طيار مع الموظفين اللازمين لأعمالهم الإدارية والفنية وذلك وقت السلم بس، أما حالة الحرب فلانجلترا الحق فى الزيادة وبده يبقا ده التحديد غير معترف به.
# لا تنتقل القوات البريطانية للمناطق الجديدة إلا بعد ما تقوم مصر ببناء الثكنات وفقا لأحدث النظم.
# تبقى القوات البريطانية فى الإسكندرية 8 سنين من تاريخ بدء المعاهدة.
# تظل القوات البريطانية الجوية فى معسكرها فى منطقة القنال ومن حقها التحليق فى السماء المصرية ونفس الحق للطيارات المصرية.
# فى حالة الحرب تلتزم الحكومة المصرية بتقديم كل التسهيلات والمساعدات للقوات البريطانية وللبريطانيين حق استخدام موانى مصر ومطاراتها وطرق المواصلات بها.
# بعد مرور 20 سنة من التنفيذ للمعاهدة يبحث الطرفان فيما إذا كان وجود القوات البريطانية ضروريا لان الجيش المصرى بقا قادرا على حرية الملاحة فى قناة السويس وسلامتها فإذا قام خلاف بينهما فيجوز عرضة على عصبة الأمم.
# حق مصر فى المطالبة بإلغاء الامتيازات الأجنبية.
# إلغاء كل الاتفاقيات والوثائق المنافية لأحكام دى المعاهدة ومنها تصريح 28 فبراير بتحفظاته ال 4
# تحويل إرجاع الجيش المصرى للسودان والاعتراف بالإدارة المشتركة مع بريطانيا.
# حرية مصر فى عقد المعاهدات السياسية مع الدول الأجنبية بشرط إلا تتعارض مع أحكام دى المعاهدة.
# تبادل السفراء مع بريطانيا العظمى.

تصنيف:تاريخ مصر الحديثه
تصنيف:تاريخ مصر
مصريه بريطانيه
مانكسى

تصغير|200بك|يسار
**المانكسى** (مانكسى: Gaelg او Gailck; انجليزى: Manx) هى لغه جويدليه من الفصيله الكلتيه فى عيلة اللغات الهيندو-اوروبيه بيتكلموها فى جزيرة مان.
اللغه انقرضت سنة 1974 لما مات نيد مادريل اخر واحد كان بيتكلمها كلغته الام ، فى السنين الاخرانيه ابتدت محاولات اعادة احيائها من تانى و نتيجه للجهود دى فى حوالى 100 واحد دلوقتى بيتكلموها بطلاقه و فى اطفال صغيرين اتولدو و اكتسبوها كلغه ام ليهم. و دلوقتى ، مع الانجليزى ، هى اللغه الرسميه لجزيرة مان.

## شوف كمان
* جدول اللغات.

تصنيف:لغات
تصنيف:جزيرة مان
موت (الاهه مصريه)

**موت** ، Mut ، فى الدين المصرى القديم ، مرات امون ، و ام خنسو. اتصورت على شكل رخمه ، او ست لابسه تاج على شكل رخمه.

هو واحد من ثالوث طيبه من الآلهه المصريه الاكتر شعبيه فى منطقه طيبه, فى مصر،كانت المجموعه بتتكون من امون و مراته موت و ابنهم خونسو.
## مكانتها

كلمة موت ف اللغه المصريه القديمه معناها ام . الالهه موت كانت بتعتبر ربة الأم العظيمة وملكة الأرباب و مرات آمون و عضو فى ثالوث " طيبه " رغم إن مافيش دلايل عن مصدرها قبل الدولة الوسطانيه ممكن تكون اتعرفت ف منطقة " طيبه ". موت قد حلت محل آمونـت كزوجه رئيسه للمعبود آمون و كأم للمعبود خونسو ف ثالوث طيبه الكبير ( آمون ، موت ، خونسو )

## اماكن عبادة موت
موت اتعبدت فى طيبه وليها معبد فى الكرنك.

## مصادر

تصنيف:الهه مصريه
موت
يأجوج و مأجوج

left|thumb|رسمه ايرانيه م القرن الستاشر بيتنبين بناية السور حوالين ياجوج و ماجوج
**جوج  و ماجوج** (  |Gog u-Magog|;  Gog and Magog) دا اسم لشعب اسطورى اتذكر فى التوراه و الانجيل و القرآن. مافيش تفاصيل متوافره عن الشعب دا من اى مصادر بره الكتب المقدسه بتاعة الديانات الابراهيميه التلاته و لحد فيه اختلاف فى اوصافهم و اشكالهم بحسب المصدر اللى بيحكى الحكايه، ساعات بيتحكى انها ناس عمالقه و ساعات تانيه بيبقو اقزام و بيتنسج حواليهم اساطير و معتقدات فولكلوريه كتيره.

## العهد القديم
فى سفر التكوين فى الاصحاح العاشر بييجى ذكر ماجوج علا انه واحد من ولاد يافث 
و فى سفر حزقيال فى الاصحاح 38  و هنا بيبان ان العهد القديم بيعتبر ماجوج دى ارض او بلد لامير اسمه جوج.

فى سفر حزقيال 38  وصف للمعركه

## فى العهد الجديد
بتذكر جوج و ماجوج فى العهد الجديد فى سفر  رؤيا يوحنا اللاهوتى  اصحاح 20 باسم جوج و ماجوج لما بيتحل الشيطان من سجنه  و بتستمر الحكايه لحد ما بيحاصرو المدينه المحبوبه و القديسين و بينقذهم الله بإنه بيبعت عليهم نار م السما و بتاكلهم اما الشيطان بيترمى فى بحيره مليانه نار و كبربت و بيتعذب ليل و نهار لأبد الابدين.

## القرآن
فى سورة الكهف فى الايه 94 بييجى اسمهم  ﴿حَتَّى إِذَا بَلَغَ بَيْنَ السَّدَّيْنِ وَجَدَ مِنْ دُونِهِمَا قَوْم لَا يَكَادُونَ يَفْقَهُونَ قَوْل ۝93 قَالُوا يَا ذَا الْقَرْنَيْنِ إِنَّ يَأْجُوجَ وَمَأْجُوجَ مُفْسِدُونَ فِى الْأَرْضِ فَهَلْ نَجْعَلُ لَكَ خَرْج عَلَى أَنْ تَجْعَلَ بَيْنَنَا وَبَيْنَهُمْ سَدًّا ۝94﴾

و مره تانيه فى سورة الأنبياء فى الايه 96  ﴿حَتَّى إِذَا فُتِحَتْ يَأْجُوجُ وَمَأْجُوجُ وَهُمْ مِنْ كُلِّ حَدَبٍ يَنْسِلُونَ 96﴾

و بيحكى القرآن عن فسادهم و جبروتهم و ان ما فيش قه بتقدر تقف فى وشهم لحد ما بييجى ذو القرنين (فى اراء بتربط بينه و بين الاسكندر الاكبر) اللى بيبنى سد من الحديد حواليهم و حاصرهم جواه و بكدا قضى على شرهم بس فى اخر الزمان بيقدرو يخرجو تانى و يفسدو فى الارض.

تصنيف:اديان
موسيون

thumb|left| The Ancient Library of Alexandria.
**موسيون** كلمه يونانيه ( Μουσείον ) معناها معبد ربات العلوم و الفنون. اتسمت بالاسم ده معاهد العلوم و الفنون ، و كان من اشهرها جامعة اسكندريه فى العصر البطلمى و كان من ضمنها مكتبة اسكندريه.

كانت مؤسسة قيل إن بطليموس الاولانى سوتر قد أسسها. كانت دى المؤسسة الاصلية « مؤسسة الوحى » موطنا للمزيكا والشعر، مدرسة فلسفية ومكتبة زى اكاديمية أفلاطون، هيا ايضا مخزن للنصوص. مش عندها مجموعة من الأعمال الفنية، بل هيا مؤسسة جمعت بين بعض احسن علما العالم الإغريقي، على  مثال الجامعة الحديثة.

كانت دى المزيكا الاصلية مصدر الاستعمال الحديث لمتحف الكلمة. و قام بتحرير التاريخ الموسيوم مؤسسة أسسها بطليموس الاولانى سويتر (نحو 367 قبل الميلاد -283 قبل الميلاد) بالإسكندرية، وفقا لما ذكره يوهانس تزتزس. ولعل الأرجح أن بطليموس التانى فيلادلفوس (309-246 قبل الميلاد) كان المؤسس الحقيقى. بقى ده المكان مدعوما برعاية العيلة المالكة فى بطليموس.

وكانت دى المكتبه اليونانية موطنا للمزيكا والشعر، ومدرسة فلسفية ومكتبة زى أكاديمية أفلاطون، ومخزنا للنصوص. ومؤمن بتجمع جمع جمع تحت حماية الملهمين، كان عنوان مجموعة من القصص عن كتاب الماضى المرموقين اللى جمعها ألكيداماس، و هو مغنى سوفى أثينى عاش فى القرن الرابع قبل الميلاد. ورغم انه ماكانش فى الاسكندرية مجموعة من التماثيل والرسوم اللى قُدِّمت على انها تحف فنية، كما جمعها منافس بطليموس.

## مصادر

تصنيف:اليونان
تصنيف:بطالمة
روبيرت شومان

left|thumb|250px|روبيرت شومان

**روبيرت اليكساندر شومان** (ألمانى: Robert Alexander Schumann) (اتولد 8 يونيه 1810 – 29 يوليه 1856) كان مؤلف موسيقا كلاسيكيه و ناقد مزيكا المانى و بيعتبروه واحد من اشهر موسيقيين العصر الرومانسى بتوع القرن التسعتاشر.تعلم العزف على البيانو فى سن السابعه ودرس المحاماهفى سن الثامنه عشر و كانت اول مقطوعاته للبيانو سنة 1830واصيب بشلل فى يده اليمنى و كان له اصدقاء من الادباء والفنانين وانشأوا المجله الموسيقيه الجديده لنشر الثقافه الموسيقيه والقاء الضوء على المؤلفين الشباب
وتميزت اعماله بقوة العاطفه والتلوين الواضح المعبر والجمال الحسى للصوت الموسيقي
من اعماله:
مقطوعات للبيانو
ارتجالات لحنيه
مجموعه الفراشات وهى عباره عن 12 فالس
18 مقطوعه تحت اسم رقصات عصبه داوود
الكارنفال وهى 21مقطوعه للبيانو
4 سيمفونيات
كونشيرتو للفيولينه وكونشيرتو للبيانو
فانتازيا للفيولينه
اوبرا جينوفيفا

## شوف كمان
* ليستة مؤلفين المزيكا الكلاسيكية الغربية
## مصادر

تصنيف:موسيقيين المان
تصنيف:مواليد 1810
تصنيف:وفيات 1856
تشايكوفسكى

thumb|250px|تشايكوفسكى 1893.
**بيوتر الييتش تشايكوفسكى** (بالروسى: Пётр Ильи́ч Чайко́вский) (اتولد 7 مايو 1840 - مات 6 نوفمبر 1893) كان مؤلف موسيقا كلاسيكيه روسى من العصر الرومانسى و بيعتبروه واحد من اعظم و اشهر الموسيقيين و من الباليهات المشهوره اللى الفها و نالت اعجاب كتير من الناس بحيرة البجع و كسارة البندق و افتتاحية 1812 و كتب كمان اكتر من سيمفونيه و كام اوبرا ناجحه من اهمهم اوبرا يفجينى jjhyjtfyj بالروسى: Евгений Онегин)
## شوف كمان
* مشاهير المسيحيين
## لينكات برانيه
* 
  
## مصادر

تصنيف:موسيقيين روس
تصنيف:مؤلفين مزيكا كلاسيكية
تصنيف:مواليد 1840
تصنيف:وفيات 1893
ويليام موير

تصغير|200بك|يسار
**سير ويليام موير** (بالانجليزى:Sir William Muir)( اتولد 27 ابريل 1819 - مات 11 يوليه 1905) كان مستشرق اسكتنلدى.

تصنيف:مواليد 1819
تصنيف:وفيات 1905
تصنيف:ناس من جلاسجو
تصنيف:مؤرخين للاسلام
تصنيف:مستشرقين بريطانيين
مصطفى العرب

**مصطفى العرب** ( 1813 - 1885 ) ظابط بحرى مصرى اتعين قبطان على مراكب كتيره. عمل رحله من البحر المتوسط لـ السويس عن طريق رأس الرجاء الصالح.
و اخد  رتبة البشوية ولقبه امير البحار الفريق مصطفى باشا العرب و كان يسكن بالاسكندرية

تصنيف:مصريين
تصنيف:مواليد 1813
تصنيف:وفيات 1885
مصطفى كامل

left|thumb|مصطفى كامل

**مصطفى كامل** ( القاهره ، 14 اغسطس 1874 - القاهره ، 10 فبراير 1908 ) ، سياسى و خطيب و ثاير وطنى مصرى. اتولد فى القاهره واصله من محافظة الغربية و ابوه " على محمد " كان فى الجيش المصرى دخل تلت مدارس ابتدائى و بعدين دخل المدرسه الخديويه الثانويه و اسس فيها جماعه ادبيه وطنيه وجرّب الخطابه و بعد ما خلص الثانوى دخل مدرسة الحقوق سنة 1891 و اتمكن من الفرنساوى و انضم لجمعتين وطنيتين ، و اتعرف علا شخصيات وطنيه و ادبيه زى اسماعيل صبرى و خليل مطران و بشاره تقلا صاحب جورنان الاهرام و فى سنة 1893 سافر فرنسا عشان يدرس الحقوق و دخل مدرسة الحقوق فى " تولوز "، واتخرج منها و لما رجع مصر رفض انه يشتغل فى وظيفه حكوميه عشان يقدر يتفرغ لقضية استقلال مصر و عشان ما يبقاش خاضع لسلطات الاحتلال الانجليزى. بعته الخديوى عباس حلمى التانى فرنسا و اوروبا سنة 1895 عشان يعرض القضيه المصريه و احتلال الانجليز لمصر و مهاجمة سياسة لورد كرومر المندوب السامى البريطانى فى مصر. طاف فى عواصم اوروبا لعرض قضية استقلال مصر و نشر فى الجرانين الفرنساويه مقالات بتندد باحتلال الانجليز لمصر و سافر انجلترا و ندد باحكام حادثة دنشواى اللى ارتكبها الانجليز فى مصر. كان رأيه ان أهم قضيه مصريه فى وقته هى جلاء الاحتلال البريطانى عن مصر و ان موضوعات تانيه زى الحياه البرلمانيه و علاقة مصر مع تركيا و غيرها ممكن تتأجل لغاية خروج الانجليز من مصر.

## نشاطاته
أصدر جورنان " اللواء " سنة 1900 ، و اللواء بالفرنساوى و الانجليزى و اشتغل مع الخديوى عباس حلمى التانى و احمد لطفى السيد وعمل جمعيه وطنيه سريه عشان يعارض الاحتلال الانجليزى ، و كون الحزب الوطنى المصرى سنة 1907 ، و قاد مع واحد غنى مصرى معاه فلوس اسمه مصطفى كامل الغمراوى حمله للاكتتاب عشان يلمو فلوس لتأسيس جامعه اهليه مصريه وهى الجامعه اللى اتسمت جامعة فؤاد الاول و اتغير اسمها وبقت دلوقتى جامعة القاهره.

بسبب الجهد الكبير اللى كان بيعمله للدفاع عن حقوق مصر ،ضعفت صحته و مات و هو لسه شاب صغير عنده 34 سنه و حزن عليه المصريين . جه بعده زميله محمد فريد فى رياسة الحزب الوطنى المصرى.

مصطفى كامل هو صاحب جملة " بلادى بلادى لكى حبى و فؤادى " اللى بقت السلام الوطنى المصرى دلوقتى.

من اشهر اقواله :

" البلد اللى مش بتأكل من زرعها و تلبس من غزلها و نسجها بلد محكوم عليها بالتبعيه "

" لو ما كنتش مصرى كنت احب اكون مصرى "

" لا حباه مع اليأس و  لا يأس مع الحياه "

" بلادى بلادى لكى حبى و فؤادى "

## المراجع
* ماهر حسن، المصرى اليوم ، مؤسسة المصرى اليوم للصحافه و النشر ، عدد 2068 ، 10 فبراير 2010.
* لا يأس مع الحياه ولا حياه مع اليأس، المصرى اليوم  عدد 2068 ، 10 فبراير 2010.
* الموسوعه الثقافيه ، مؤسسة فرانكلين للطباعه و النشر، القاهره - نيو يورك 1972

## مصادر

تصنيف:تاريخ مصر العلويه
تصنيف:تاريخ مصر الحديثه
تصنيف:ثوريين مصريين
تصنيف:سياسيين مصريين
تصنيف:ليبراليين مصريين
تصنيف:تنويريين
تصنيف:وطنيين مصريين
تصنيف:مواليد 1874
تصنيف:وفيات 1908
تصنيف:متعلمين فى جامعة القاهره
مرقس فهمى

**مرقس فهمى** ( 1870 - 1955 ) ، محامى و وطنى مصرى تخرج بكلية (إكس) الفرنسية، ، شارك فى الحركه الوطنيه فى مصر فى زمن مصطفى كامل و سعد زغلول و شارك فى ثورة 1919. دافع عن استقلال مصر و حريتها من الاستعمار الانجليزى ، و كان واحدا من اللى أسسوا نقابة المحامين ، شارك فى الدعوة لتحرير المرأة وسبق قاسم أمين فى الدعوة دى و أصدر كتابه «المرأة فى الشرق» سنة 1894 .
## كتبه

كتاب **المرأة فى الشرق** تأليف مرقص فهمى المحامى ، دعا فيه لالقضاء على الحجاب و إباحة الاختلاط وتقييد الطلاق ، ومنع الجواز باكتر من واحدة ، و إباحة الجواز بين الستات المسلمات والنصارى .

تصنيف:مواليد 1870
تصنيف:وفيات 1955
تصنيف:اقباط
تصنيف:حقوقيين مصريين
تصنيف:ثورة 1919
المشيئه الواحده

**المشيئه الواحده** او " **الإراده الواحده** " او " **المونوثيليه** " ( Monotheletism ) ، فى المسيحيه ، مذهب ظهر فى القرن السابع ، يقول ان المسيح له طبيعتين و مشيئه واحده ، و كان دا حل وسط بين الاعتقاد بطبيعتين و مشيئتين و المونوفيزيه اللى بتقول بطبيعه واحده الاهيه للمسيح. مذهب المشيئه الواحده ايده الامبراطور البيزنطى هرقليس الاول و الاقباط الارثوذكس قبلوه و الروم الارثوذكس كانو قبلوه لكن المذهب دا ما استمرش متوافق عليه من الروم الارثوذكس و اتراجعو عنه و اتنقض من الروم الارثوذكس فى مجمع القسطنطينيه التالت سنة 680.

قبل ما يبعت هرقليس واليه و بطريركه اللى هو سيروس او قوروس ( المعروف بـ المقوقس )لمصر لحكمها ك والى و ك بطريرك فى نفس الوقت كان اتشاور مع بطريرك قسطنطينيه و بطريرك انطاكيا حولَ موضوع توحيد المذاهب المسيحيه علا مبدأ جديد و هو ان المسيح واحد و فعله واحد و مشيئته واحده من غير الاشاره لوحده طبيعته او ازدواجها اللى كانت سبب إبعاد الكنيسه المصريه بعد مجمع خلقدونيا ، اتعرف المبدأ دا ب" المشيئه الواحده " لكن الأقباط رغم عدم رفضهم المبدأ دا رفضو ان بطريركهم ديسقوروس يتعزل و يتنفا و يتحط لهم بطريرك تبع الملك . و رفض بطريرك الاقباط بنيامين انه يتعزل و رفض الاعتراف بسلطة البطريرك الملكانى اللى تبع الملك سيروس فتعرّضَ البطريرك القبطى لإضطهاد كبير اضطره انه يهرب و يسيب اسكندريه و يروح صحرا الإسقيط ( شيهيت ) فى وادى النطرون.

## شوف
مونوفيزيه

مشيئه واحده
مشيئه واحده
تصنيف:مجامع مسيحيه
تصنيف:تاريخ مسيحى
تصنيف:كنايس
تصنيف:تاريخ مصر القبطيه
مذاهب اسلاميه

**المذاهب الاسلامية** هو المنهج فى فهم الدين الاسلامى. الاسلام فيه مذاهب كتيره ، منها موصول بالسياسه زى اهل السنة و الجماعة و الشيعه و الخوارج ، و منها موصول بالمنطق العقلى زى المعتزله و الأشاعره و الماتريديه ، و منها موصول بالفقه و استنباط الأحكام الشرعيه زى المالكيه و الشافعيه و الحنفيه و الحنابله و الاماميه و الظاهريه و الأباضيه.

## مذاهب سنية
* **[[مالكى|المذهب المالكى]]** نسبة لمالك بن انس
* **[[حنفى|المذهب الحنفى]]** نسبة لأبو حنيفة النعمان
* **[[شافعيه|المذهب الشافعى]]** نسبة لمحمد بن إدريس الشافعى
* **[[حنبلى|المذهب الحنبلى]]** نسبة لأحمد بن حنبل
* **[[ظاهرى|المذهب الظاهرى]]** نسبة لعبد الله بن أباض التميمي

## مذاهب شيعية
* **المذهب الجعفرى** نسبة لجعفر الصادق
* **المذهب الزيدى** نسبة لزيد بن علي

## شوف كمان
* اعلام الأشاعرة والماتريدية
200px|thumb|left| '''الله'''

مذاهب اسلاميه
تصنيف:طوايف اسلامية
تصنيف:اسلام
1678

## مواليد
* 4 مارس - انتونيو فيفالدى موسيقار طليانى.

## وفيات

## اهم احداث السنه

## مصادر

1678
العريش

**العريش** مدينة على شط البحر المتوسط، شمال شرق سينا فى مصر، هيا عاصمة محافظة شمال سيناء.

## السكان
تصغير|يسار|العريش سنة 1916
تسكن فى مدينة العريش قبايل الملالحه و التياها وسواركة ومزينة و الترابين ويعدى عدد قبيلة الترابين فى العريش 70 الف شخص. و**العرايشية** وهما سكان العريش الحضر اللى بيرجع اصل معظمهم للحامية قلعة العريش اللى لغاها محمد على فمكانش من الجنود اللى جم من تركيا والبوشناق (البوسنة دلوقتى ) الا أنهم يستقروا بعائلاتهم ومن الجنوددول ينحدر معظم العرايشية ومنهم عيلة ال عروج وال الكاشف، هناك بين العرايشية اللى بيعودون بنسبهم لأصول من وادى النيل زى عيلة المطرى وعيلة الحجاوى اللى تربطهم مع زكريا الحجاوى صلة نسب، ومن العائلات المعروفة عايلة ال كريم وينحدرون من ال يعقوب و آ لسليمان ومنهم تنحدر عيلة عثمان، هناك برضه النخالوة اللى يرجع نسبهم لحامية نخل بوسط سيناء ولهم نفس اصول حامية قلعة العريش وحتى لو كانت طباعهم تميل للبداوة بسبب احتكاكهم ببدو سينا فى الوسط خصوصاً قبيلة الملالحه العوامر و التياها. اما الفواخرية فليهم حى خاص ليهم. وتجمع اكتر المصادر ومنها نعوم بك شقير ان اصلهم سورى .. هناك برضه بين العرايشية اللى يرجع بنسبهم لقبايل بدوية زى عيلة العيادى ويرجعم لقبيلة العيايدة وعيلة التربانى اللى يرجعم لقبيلة الترابين من البقوم ويعدى عدد قبيلة الترابين فى العريش ل70 الف شخص.
ويتجمع البدو فى مدينة العريش بالاحياء الشرقية والغربية والشمالية والجنوبية و فى حى الصفا بيعيش فيه أعداد كبيرة من البدو من قبيلة التياها والسواركة
بس قبل ما تكون العريش عاصمة محافظة شمال سيناء كان يحكمها النظام البدوى والنظام القروى و هو نظام العمدة عشان كدا اسمت عيلة ال كريم بانهم «العمد» عشان العمودية فضلت تحت ايديهم طول الفترة اللى قبل السلام و كان بيت العمدة مفتوح لكل الناس لحل المشاكل والخناقات.. ومتقفلش باب العمدة أبداً ومن اشهر اللى مسكوا العمودية الحاج كريم عبد الشافى كريم والحاج صالح كريم اللى نقل لرحمة الله فى فترة الاحتلال ورفض ابنه الحاج رشدى صالح كريم تولى العمودية فى عهد الاحتلال عشان ميتعاملش مع السلطة الصهيونية
وبعد ما جه السلام لأرض العريش.. استلمت الحكومة المصرية قيادة العريش وحولت اقليم سيناء لمحافظيتين.. شمال سيناء وعاصمتها العريش و جنوب سيناء وعاصمتها مدينة الطور و أهم مدنها السياحية شرم الشيخ اللى تعقد فيها اكتر المؤتمرات واللقاءات الرئاسية. وبقت المنطقة منطقة لجذب السياح والمستثمرين والأهالى لسهولة العبش فيها وطيبة اهلها وتوافر كل الموارد للحياة الكريمة باقل سعر لحد ما وصل عدد الوافدين الى العريش أكتر من عدد اهل العريش الاصليين العرايشية أنفسهم, وهناك الكتير من اهل العريش لم يستطيعوا الرجوع الى العريش بعد العدوان الاسرائيلى وعملوا برا مصر و فى دول الخليج. ويشتغل فى مدينة العريش ابناء الوادى اللى جم بعد السلام ورجوع سيناء الى السيادة المصرية واكترهم من موظفين الحكومة.

## التعليم
الكليات اللى فى مدينة العريش جامعة قناة السويس، وييجى على راسها: كلية التربية فى العريش؛ و كلية العلوم الزراعيةو جامعة سينا الخاصةوالمعهد العالى للسياحة والفنادق والمعهد العالى للعلوم التجارية والحاسب الالى والمعهد العالى للغات

## السياحة
منتجع سويس ان العريش ( خمس نجوم ) من اكبر فنادق العريش ومن القرى السياحية قرية «سما العريش» ومنتجع «كورال بيتش» اللى يحدث فيه كل سنة سباق الهجن الدولى.

## شوف كمان
* شخصيات مصريه مشهوره

## لينكات برانيه
* 
## سبب التسميه

## مشاهير

## مصادر

الرومان
عريش
عريش
عريش
العصريه (مسيحيه)

**العصريه** ، فى تاريخ المسيحيه ، حركه ظهرت فى اوروبا فى القرن 19 مع انتشار نظرية داروين عن التطور. الحركه شافت ان النظريه بتتعارض مع الكتاب المقدس و قصة الخلق فاعتبرت الوحى مجرد خرافه لانه بره على قوانين الطبيعه و اعتبرت الكنيسه مش اكتر من جمعيه انسانيه مالهاش طابع مقدس او الاهى. الكنيسه المسيحيه استنكرت الحركه دى و حاربتها.

تصنيف:مسيحيه
حسن العطار

**حسن محمد العطار** ( 1766 - 1835 ) ، اديب و لغوى مصرى ، اتعلم فى الازهر فى القاهره ، مصر ، و درس فيه لغايه ما بقى شيخ الازهر من سنة 1830 لسنة 1834 . بيرجع له الفضل فى النهوض بدراسة العلوم الطبيعيه و الرياضيات فى الازهر. كان استاذ رفاعه الطهطاوى. كتب مؤلفات فى النحو و المنطق و ليه مراسلات و ديوان شعر.

تصنيف:اشاعرة
تصنيف:ادبا مصريين
تصنيف:ازهريين
تصنيف:شيوخ الازهر
تصنيف:مواليد 1766
تصنيف:وفيات 1835
ابو العلا عفيفى

**ابو العلا عفيفى** ( 1897 - 1966 ) ، مؤرخ فلسفه مصرى ، اتلمذ على ايد نيكولسون فى انجلترا. عمل ابحاث و دراسات مهمه و رائده عن التصوف الاسلامى و علم الكلام و الفلسفه الاسلاميه. اتلمذ على ايده عدد كبير من اساتذة الفلسفه و الدارسين فى مصر.

تصنيف:مواليد 1897
تصنيف:وفيات 1966
تصنيف:فلاسفه مصريين
تصنيف:مؤرخين مصريين
تصنيف:متعلمين فى جامعة كامبريدج
عثمان الاول

تصغير|عثمان فى شيخوخته
[تصغير|قبر عثمان الأوَّل فى مدينة [بورصه]]
**عثمان الاولانى** ( 1259 - 1326 ) ، قائد الاتراك العثمانليه و مؤسس الامبراطوريه العثمانيه. ساعد السلاجقه فى اسيا الصغرى ضد البيزنطيين فإدوله جزء من اراضى اسيا الصغرى ، فلما انهارت دولة السلاجقه اعلن استقلاله.

تصنيف:عثمانيين
تصنيف:تاريخ
تصنيف:مواليد 1259
تصنيف:وفيات 1326
عروة الصعاليك

تصغير|150px
**عروة الصعاليك** اسمه الاصلى **عروة بن الورد** ( اتوفى حوالى 607 )، شاعر و زعيم عصابه عربى من قبيلة عبس فى الجزيره العربيه. كون عصابه اتعرفت باسم الصعاليك. قاد العصابه لنهب القبايل و فى نفس الوقت كان بيكتب اشعار عن الفروسيه العربيه. اتميزت اشعاره بسهولة الكلمات و وضوح المعنى.

تصنيف:ثقافه عربيه
تصنيف:عرب
تصنيف:قبايل
تصنيف:شعرا عرب
وسواس قهرى

**الوسواس القهرى** ، مرض نفسى بيتميز بتسلط افكار و دوافع ملحه على العيان ما بيقدرش العيان يستبعدها من تفكيره. المحللين النفسيين ه. سيجموند فرويد كتب عنه كتير.

تصنيف:سايكولوجيا
تصنيف:امراض نفسيه
سقنن رع

** سقنن رع** ( ازدهر حوالى 1580 ق.م ) ، ملك مصر من الاسره السبعتاشر. ابتدا حرب تحرير مصر من المحتلين الهكسوس و استشهد فى معركه. موميته محفوظه فى المتحف المصرى فى القاهرة و فيها جروح عميقه. خلفه ابنه كاموس.
## مصادر

تصنيف:مصريين
تصنيف:تاريخ مصر
تصنيف:حكام مصر
تصنيف:فراعنة
تصنيف:فراعنة الاسره السبعتاشر
تصنيف:ملوك اتقتلوا فى الحروب
بينيديكتوس الستاشر

thumb

**البابا بينيديكتوس الستاشر** (باللاتينى :Benedictus PP. XVI ، بالطليانى: Benedetto XVI; بالالمانى: Benedikt XVI) اتولد فى 16 ابريل 1927، بافاريا (المانيا) واتوفى فى 31 ديسمبر 2022، مدينة الفاتيكان. كان بابا الفاتيكان الـ 265 واسقف روما و راس الكنيسه الكاتوليكيه الرومانيه. اسمه الاصلى يوسف الويس راتسينجر (بالالمانى: Joseph Alois Ratzinger) و انتخبوه بابا فى 19 ابريل 2005 و احتفلو بتنصيبه يوم 25 ابريل سنة 2005 و استلم الكاتدرائيه فى 7 مايو 2005. البابا بينيديكتوس الستاشر معاه جنسية الفاتيكان جنب جنسيته الالمانيه و استلم الحكم بعد موت البابا يوحنا بولس التانى.
البابا بينيديكتوس الستاشر قدم استقالته يوم 28 فبراير 2013.

## قبل الباباويه
البابا اتولد فى مدينه المانيه اسمها (*ماركتل ام ان، Marktl am Inn*) و ابوه كان راجل بوليس و امه كانت طباخه فى فندق و جابو تلات عيال يوسف كان اخر العنقود.بينيديكتوس كان عنده ست سنين لما استولى النازيين على السلطه فى المانيا سنة 1933 و بسبب مذهب ابوه و امه الكاتوليكى اتعرضو لمضايقات من السلطات فى الوقت دا .البابا دخل معهد لاهوتى سنة 1939 بس فى الاخر اضطر انه ينضم لشباب هيتلر فى سنة 1941 و بعديها بسنتين دخل الجيش و خدم فى وحده مضاده للطيارات فى بافاريا و بعدها رحلوه على المجر سنة 1945 و كانت مهمته هى انه يعمل افخاخ للدبابات هناك.البابا هرب م الجيش فى ابريل من نفس السنه و قبض عليه الامريكان و اتحبس مع الاسرى لفتره صغيره.

بعد الحرب رجع الشاب يوسف للمعهد بتاعه عشان يكمل تعليمه الدينى و خد الدوكتوراه بتاعته سنة 1953 فى علم اللاهوت (الثيولوجيا) من جامعة ميونيخ و اشتغل استاذ بعديها فى كام جامعه اهمهم جامعة بون و جامعة ريجينزبورج.البابا كمان الف كتب كتيره من اشهرهم *مقدمه للمسيحيه* (1968) و *الدوجما و الوحى* (1973).
فى مارس 1977 عينه البابا بولس السادس مطران على ميونخ و بعدها بتلات شهور رقاه لرتية كاردينال. فى نفس السنه اتعرف يوسف على البابا يوحنا بولس التانى (ماكانش لسه بقا بابا و كان اسمه ساعتها كارول يوزيف فويتيلا) و لاكتر من عشرين سنه تنوهم اعز صحاب لانهم الاتينين خلفيتهم متشابهه لانهم عاشو فى طفولتهم تحت انظمة حكم ديكاتيوريه و دا ممكن اللى قرب معتقداتهم و رؤيتهم للكنيسه و دورها قدام التجديات اللى بتواجهها.

## شخصيته
يوسف اشتهر عنه انه راجل متشدد فى امور الدين و مش متسامح مع اى محاوله لتغيير الثوابت بتاعة الدين الكاتوليكى و بيشوف انه الدين الوحيد الصح و الكامل و ان باقى الاديان زى الاسلام و اليهوديه (و لحد طوايف المسيحيين اللى مش كاتوليك) مش ح توصل اتباعها للخلاص. على المستوى الشخصى الراجل معروف باخلاقه العاليه و ذوقه الرفيع و حبه للعزف على الة البيانو انه بيسمع موسيقا كلاسيكيه و خصوصا بتاعة موتسارت و انه بيتكلم اكتر من لغه غير لغته الام الالمانى زى الانجليزى و الفرنساوى و الطاليانى و البورتوغالى و اللاتينى.

## لينكات برانيه
* الموقع الرسمى بتاع البابا 

## شوف كمان
* ليستة بابوات الكنيسه الكاتوليكيه

## مصادر

تصنيف:باباوات كاتوليك
تصنيف:الفاتيكان
تصنيف:المان
تصنيف:مواليد 1927
تصنيف:وفيات 2022
هيلينستيه

[left|thumb|upright=1.35|The [Nike of Samothrace is considered one of the greatest masterpieces of Hellenistic art.]]

**الهيلينستيه** Hellenicism حضاره و ثقافه قامت فى زمن و بعد الاسكندر الاكبر فى منطقة البحر المتوسط و الشرق الاوسط. عصر الاسكندر الاكبر كان مرحله انتقال مهمه فى تاريخ الحضاره الانسانيه. الاسكندر ما اكتفاش بتأسيس امبراطوريه و ازالة الحدود السياسيه بين الشعوب و لكن حاول كمان مزج الثقافات، فظهرت حضاره امتزجت فيها العناصر الثقافيه اليونانيه بعناصر الثقافات الشرقيه ، المزيج ده اتسمى الحضاره أو الثقافه الهيلينستيه.

بعد ما مات الاسكندر اتقسمت امبراطوريته على تلاته من قواده عملوا تلت ممالك جديده : المملكه البطلميه فى مصر و المملكه السلوقيه فى الشام و مملكة انتيجونوس فى مقدونيا. الممالك التلاته دول شافوا ظهور الحضاره الجديده اللى اتبلورت فى مراكز مهمه زى اسكندريه و جزيرة رودس و انطاكيا. اسكندريه فى مصر كانت اهم مراكز الحضاره الهيلينستيه.

اتأسست مدارس فنيه فى المراكز الهيلينستيه و كان كل مركز ليه سيماته و مميزاته الخاصه بيه مع وجود صلات و سيمات مشتركه كتيره. فى اسكندريه لانها فى دوله عريقه فى الثقافه ، و بسبب الاتصال القديم بين الحضاره المصريه و الحضاره اليونانيه الجو كان مهيأ لتقبل الحضاره اليونانيه و دمجها فى الحضاره المصريه. ازدهرت الحضاره الهيلينستيه لغاية القرن واحد قبل الميلاد.

الهيلينستيه مش الهيلينيه اللى هى حضارة و ثقافة اليونانيين القديمه اللى مهدت لقيام الحضاره الهيلينستيه.

## شوف كمان
* اسكندر الاكبر
* البطالمه
* هيلينيه

## لينكات خارجيه
* Terminology

تصنيف:بطالمة
تصنيف:اليونان
تصنيف:حضارات
تصنيف:تاريخ
حميرى

**الحِميَرى** او **الحِميَريه** (|Ħemyari|)، هى لغه ساميه جنوبيه منقرضه كانت سايده فى اليمن لحد القرن العاشر و بيرجع تاريخ الحضاره الحميريه و الكتابات اللى اتلقت فى جنوب غرب شبه جزيرة العرب لحوالى سنة 700 ق م.فى جيوب صغيره فى اليمن و جنوب السعوديه لسه بيتكلم اهلها اللغه الحميريه.

أم الحميرية هيا إضافة ام التعريف عوض عن ال التعريف باللغة الحميرية، "أم" الحميرية تستخدم فى بداية الكلمات هيا لسه مستعملةً فى بعض اللهجات العربية فى جنوب غرب شبه الجزيرة.

## شوف كمان
* جدول اللغات

## مصادر

تصنيف:لغات
تصنيف:اليمن
سايكولوجيا تحليليه

**سايكولوچيا تحليليه** (او *علم النفس التحليلى*;  Analytical psychology) نظريه فى التحليل النفسى عملها كارل يونج سنة 1910 بعد ما انفصل عن جمعية التحليل النفسى فى ڤيينا. استبعد يونج فى نظريته تأكيد سيجموند فرويد على اهمية الدوافع الجنسيه، و اتوسع فى مفهوم اللاشعور، واكد الدوافع المثيره لل وسواس القهرى، و اتبع طريقه مخالفه لطريقة فرويد فى تفسير الاحلام.

## شوف كمان
* كارل يونج

تصنيف:سايكولوجيا
سلاله بشريه

**سلاله بشريه** او **عنصر بشرى** ، تقسيم غلط للانسانيه على اساس سيمات جسمانيه. ذاعت فكرة العنصر فى اوروبا فى القرن التسعتاشر و اتقسم الناس للعنصر الالبى و الارى و القوقازى و النوردى و غيرها. فضلت الفكره الغلط دى سايده فى القرن العشرين مع انها بتفتقر لأى دليل علمى ، و بيضحدها ببساطه عدم ثبوت تعدد اصول الانسان ، و ثبوت عملية التهجين من بداية الجنس البشرى. فى العاده بتروج ليها الأبواق العنصريه لسحق المجتمعات الانسانيه الضعيفه. التقطتها مجتمعات جاهله و بقت بتستخدمها من غير فهم لمعناها.

تصنيف:عنصريه
تصنيف:انثروبولوجيا
دو فو

**دو فو** او **تو فو** ( 712 – 770) (بالصينى : 杜甫 ) كان شاعر صينى كبير عاش ايام حكم اسرة تانج و بيعتبروه هو و لى باى اعظم الشعرا فى تاريخ الصين كله.دو فو اتولد و مات فى مقاطعة هونان الصينيه.

دو فو اتولد فى اسره مثققه و اتربى على التعاليم الكونفوشيوسيه التقليديه بس سقط فى الامتحان الامبراطورى بتاع سنة 735 و عشان كدا قضى شبابه فى السفر و زار بلاد كتيره و و قابل شخصيات مهمه اغلبهم شعرا زيه و من اكتر الناس اللى اثرو فيه لى باى و فى الفتره دى بانت عبقريته الشعريه و بعدها رجع للعاصمه و ما قابلش لى باى تانى بس تناه طول عمره معجب بيه و باعماله.
## نموذج من شعره
* النص الصينى:
:月夜憶舍弟

::::	戍鼓斷人行
::::	秋邊一雁聲
::::	露從今夜白
::::	月是故鄉明
::::	有弟皆分散
::::	無家問死生
::::	寄書長不達
::::	況乃未休兵

* الترجمه 
:مراتى الليلادى اكيد بتراقب لوحديها
:القمر اللى زى البدر فى مدينة *فوتشو*
:قلبى بيحرقنى كل ما افكر فى ولادى و بناتى و هما بعيد عنى
:هما صغيرين على انهم يفهمو ليه البعاد
:او لحد يفتكرو عيشتنا زمان فى العاصمه تشانجان
:شعرها المبلول كان بيهفهف زى الشبوره المتعطره
:فى ضى القمر الصافى ،كانو دراعاتها
:اللى ابيض من الحجر الكريم بردانين
:يا ترى امتا ح نتكأ من تانى على الشباك المفتوح
:و ييجى نور القمر ينشف دموعنا المتلألأه
## مصادر

تصنيف:شعرا صينيين
تصنيف:مواليد 712
تصنيف:وفيات 770
العهد الجديد

**العهد الجديد** هو القسم التانى من الكتاب المقدس و بيتضمن قصص عن حياة المسيح و تعاليمه. بيشتمل على 27 كتاب بترجع لبدايات العصر المسيحى و هى :
thumb|يسار|250px|الانجيل

* الاناجيل الاربعه : متى ، مرقس ، لوقا ، يوحنا .
* اعمال الرسل : بيوصف تاريخ الكنيسه الاولى.
* رسايل القديس بولس الاربعتاشر للكنايس اللى اسسها و لشركائه اللى فى خدمته.
* الرسايل الجامعه " رسايل الكاثوليكون " لرسل تانيين لكل الكنايس.
* رؤيا يوحنا.

عهد جديد
عهد جديد
العهد القديم

thumb|left|250px|الكتاب المقدس
**العهد القديم** هو القسم الاول من الكتاب المقدس ، و بينقسم لتلت اقسام :

* الاسفار التاريخيه : و هى كتب موسى الخمسه ( مجموعة التوراه ) و سفر يشوع ، و القضاه ، و راعوث ، و مجموعة الملوك و بتتضمن ست اسفار فيها اخبار ملوك اليهود ، و اربع اسفار تانيه بتتكلم عن الصراع اللى دار بين اليهود و عدوينهم.
* الاسفار الحكميه : لـ أيوب ، و داود ، و سليمان ، و غيرهم.
* الاسفار النبويه : لأربع انبيا كبار و اتناشر نبى صغير.

العهد القديم
عهد قديم
تصنيف:مسيحيه
عهد قديم
احمد حافظ عوض

**احمد حافظ عوض** ( 1870 - 1950 ) ، صحفى مصرى حرر فى جورنال اللواء. اصدر فى القاهره عدد من المجلات منها مجلة " خيال الظل " الهزليه ( 1907 ) و جورنال كوكب الشرق ( 1924 - 1939 ).

تصنيف:مواليد 1870
تصنيف:وفيات 1950
تصنيف:صحفيين مصريين
تصنيف:بحراويه
تصنيف:ناس من دمنهور
عيد الفطر

**عيد الفطر** او **العيد الصغير** , عيد للمسلمين , اول ايام شهر شوال, الشهر العاشر فى التقويم الهجرى الاسلامى, بييجى بعد شهر رمضان. بيحتفل بيه المسلمين بعدما بيخلص صيام شهر رمضان و بيتصدقو فيه بصدقة الفطر لمساعدة الفقرا, بيبدا بصلاة العيد.

من مظاهر الاحتفال بالعيد زيارة الترب و عمل كحك العيد و توزيع العيدية على الاطفال و بيخرج المسلمين يتفسحو و بيلبسو هدوم جديدة خاصه الاطفال.

روى ابو داود و الترمذى فى سننه ان النَّبى صلَّى اللهُ عليهِ و سلَّمَ قَدِمَ المدينة و لَهُمْ يومَانِ يلعبُونَ فيهِمَا فقال رسول الله: " قدْ ابدلَكم اللهُ تعالَى بِهِمَا خير مِنْهُمَا يومَ الفطرِ ويومَ الاَضْحَى"

## شوف كمان

* عيد الاضحى (العيد الكبير)

## لينكات برانيه

## مصادر

فطر
فطر
ليستة بطاركة اسكندريه

150 px|بديل=|يسار

**[[بابا اسكندريه للمصريين الاورتودوكس]]**

## [[القرن 1]]

## [[القرن 2]]

## [[القرن 3]]

## [[القرن الرابع]]

## [[القرن الخامس]]

## [[القرن الساتت|القرن السادس]]

## [[القرن السابع]]

## [[القرن التامن|القرن الثامن]]

## [[القرن التاسع]]

## [[القرن العاشر]]

## [[القرن الحداشر]]

## [[القرن الاتناشر]]

## [[القرن التلاتاشر]]

## [[القرن الاربعتاشر]]

## [[القرن الخمستاشر]]

## [[القرن الستاشر]]

## [[القرن السبعتاشر]]

## [[القرن التمانتاشر|القرن التمنتاشر]]

## [[القرن التسعتاشر]]

## [[القرن العشرين]]

## [[القرن الواحد و عشرين]]

## مصادر
* موقع سانت تكلا

## شوف كمان
* ليستة بابوات الكنيسه الكاتوليكيه

الرومان
تصنيف:باباوات مصريين
بطارقة اسكندريه
تصنيف:كل الليستات
عيد الغطاس

thumb|left|300px|كل المصريين كانو بيحتفلوا بذكرى تعميد المسيح
**عيد الغطاس** ، احتفال دينى مسيحى بذكرى تعميد المسيح فى نهر الاردن. بيتعمل يوم 19 يناير. بيحتفل بيه فى مصر فى 11 طوبه ، و ذكر المؤرخين ان المسلمين المصريين كانو بيشاركو المصريين المسيحيين فيه و كانو بيخرجوا كلهم بالالاف على النيل و يركبوا مراكب و يغنوا و يعملوا موسيقا و طبل و كانت من اسعد ليالى مصر .

مصر القديمه عرفت عيد يشبهه هو عيد الانقلاب الشتوى و كان المصريين بيغطسو فيه فى ماية النيل و يشبه و المعتقد انه كان بمناسبة حرت الارض و نثر البذور ( شوف : الاعياد المصريه الزراعيه ). وكمان ده بيدل على ان المسلمين والمسيحيين ايد واحدة
## شوف
اعياد مسيحيه

## فهرست وملحوظات

## المراجع
* مختار رسمى ناشد ، فضل الحضارة المصرية على العلوم، الهيئه المصرية العامة للكتاب، القاهرة 1973.
* المقريزى : المواعظ و الاعتبار بذكر الخطط والآثار ، مطبعة الادب، القاهرة 1968.
* عيد الغطاس على ايد الصفحة العربية

غطاس
غطاس
غطاس
تيموثاوس التانى

**تيموثاوس التانى** ( او تيماناوس ) (مات سنة 477) بابا اسكندريه للمصريين الاورتودوكس بطريرك اسكندريه نمره 26.

بعد ما حط البيزنطيين برتارس الموالى لمذهبهم الملكانى بطريرك على اسكندريه و قعد حوالى ست سنين قتلوه المصريين و حطوا مكانه تيموثاوس و بكده بيعتبر اول بطريرك بينتمى للمذهب اليعقوبى فى مصر. و بعد تلت سنين من تنصيب المصريين ليه بعتت بيزنطه قوات لمصر و حطتت سوريس ( الملكانى ) مكانه و نفته لكن بعد تسع سنين قدر تيموثاوس يرجع اسكندريه تانى و يقعد على كرسى البطركيه و استمر بطريرك عى اسكندريه 22 سنه لغاية وفاته.
## شوف كمان
* ليستة بطاركة اسكندريه.

100 px|center

تصنيف:وفيات 477
تصنيف:باباوات مصريين
تصنيف:بطاركه مصريين
تصنيف:اقباط
ديوسقوروس الاول

200px|thumb|left|ديوسقوروس الاول
**ديوسقوروس الاول**،    Dioscorus البابا رقم 25، بطريرك اسكندريه من سنة 444 لسنة 454. قاد الوفد المصرى فى مجمع خلقدونيا المسكونى سنة 451 اللى ناقش موضوع طبيعة المسيح و اللى انتهى بتكاتف بيزنطه و روما ضد ديسقورس اللى دافع ببساله عن الكنيسه المصريه، و طلعوا قرارات بحرمانه و ابعاده عن كرسى الكرازه المرقسيه، و من ساعتها حصل انفصال بين الكنايس الأوروبيه فى روما و قسطنطينيه من ناحيه و الكنيسه المصريه من ناحيه.

## شوف كمان
* ليستة بطاركة اسكندريه
## مصادر

100 px|center

تصنيف:باباوات مصريين
تصنيف:بطاركه مصريين
تصنيف:الكنيسه المصريه
تصنيف:اقباط
حيثيين

[thumb|270px|بوابة الاسود فى [حاتوسا ، عاصمة الحيتيين ، تركيا الحديثه]]
**الحيثيين** كانو شعب هندو-اوروبى عاش فى الاناضول ( اسيا الصغرى ) و ازدهر فى الفتره مابين 2000 و 1200 قبل الميلاد. عاصمتهم كانت فى بوغاز كوى الحاليه. استولى ملكهم مورشيلى الاول على بابل و قضى على اسرة حمورابى. كونوا امبراطوريه واسعه حوالى سنة 1400 قبل الميلاد ، و اصطدموا مع مصر فى عهد الملك رمسيس التانى و انتهى الصراع بتوقيع معاهدة سلام بين الطرفين. انتهى عصرهم المزدهر فى القرن 12 قبل الميلاد.
## حكام المملكة القديمه
* انيتا تقريبا (1700 ق.م)
* لابارنا الاولانى (Labarna.I) تقريبا لحد (1565 ق.م)
* مورشيلى الاول (Mursili I) حكم (1620- 1590 ق.م)
* تلبينو (Telepinu) حكم (1525- 1500 ق.م)

## حكام المملكة المتوسطه
* تاهوروايلى (Tahurwaili) غير مؤرخ
* زيدانتا التانى (Zidanta II) تقريبا (1450 ق.م)
* هاتوشيلى التانى (Hattusili II) حكم (1371- 1355 ق.م)

## حكام المملكة الحديثة
تصغير|يسار|نقش بارز يمثل الملك شوبيلوليوما التانى
* شوبيلوليوما الاولانى (Suppiluliuma I) حكم (1355- 1320 ق.م)
* مورشيلى التانى (Mursili II) حكم (1321- 1295 ق.م)
* هاتوسيلى التالت (Hattusili III) حكم (1266- 1236 ق.م)
* شوبيلوليوما التانى (Suppiluliuma II) حكم (1214- 1190 ق.م)

## مصادر

تصنيف:البحر المتوسط
تصنيف:تاريخ
تصنيف:شعوب قديمه
خديوى

[thumb|[ولايه|والى مصر اسماعيل باشا اتلقب بخديوى]]
**خديوى** كلمه فارسى معناها " **سيد** ". الباب العالى العثمانلى فى الاستانه ادى اللقب ده لوالى مصر اسماعيل باشا سنة 1867 ، و فضل اللقب مستعمل فى مصر لغاية سنة 1914 لما اعلنت بريطانيا الحمايه على مصر ، و اتلقب حاكم مصر الجديد وقتها حسين كامل بلقب سلطان.

## مصادر

تصنيف:القاب
تصنيف:القاب عثمانيه
حسين كامل

تصغير|يسار|قبر السلطان حسين كامل بمسجد الرفاعى بالقاهرة
100 px|right
**السلطان حسين كامل** (21 نوفمبر 1853 - 9 اكتوبر 1917) : تامن حكام مصر من اسرة محمد على. الابن التانى لاسماعيل باشا. حكم مصر و السودان من 1914 لحد وفاته فى اكتوبر 1917. فى عهده خرجت مصر من سلطان تركيا العثمانليه و دخلت تحت الحمايه الانجليزيه ، و اتحول لقب حسين كامل من خديوى او والى لسلطان و بكده كان اول اللى اتولوا السلطنه بعد دولة الخديويين و اول حاكم لمصر يتلقب بلقب سلطان فى العصر الحديث.

قبل ما يتولى الحكم كان ناظر الاشغال العموميه و انشأ خط سكه حديد بين القاهرة و حلوان ، و بعدين مسك نظارة الماليه ، و بعد كده اترأس مجلس شورى القوانين. ما عملش حاجات كتيره فى فترة سلطنته القصيره. بعد ما اتوفى اتنازل ابنه الامير كمال الدين حسين عن حقوقه فى تولى السلطنه المصريه و اتولى اخوه فؤاد الاول الحكم.

## اهم احداث عهده
* خروج مصر من خلافة الأتراك العثمانلية و دخولها تحت الحمايه البريطانيه.
* تلقب حاكم مصرى بلقب سلطان من ايام العصر المملوكى (1250-1517).
## زوجاته و أبنائه

## اولاده
* الامير كمال الدين حسين
* الاميره قدريه حسين
* الاميره سميحه حسين
* الاميره بديعه
*الاميره كاظمه 
*الاميره كامله 
*الامير احمد كاظم
150 px|center

## شوف كمان
* اسرة محمد على
* حكام عيلة محمد على باشا
## المراجع

تصنيف:مواليد 1853
تصنيف:وفيات 1917
تصنيف:حكام مصر
تصنيف:تاريخ مصر العلويه
تصنيف:اسرة محمد على
تصنيف:مصريين البانيين
تصنيف:واخد لقب سير
عيد الاضحى

**عيد الاضحى** او **العيد الكبير** هو عيد من الاعياد المهمة عند المسلمين. بيكون النهارده العاشر من شهر ذى الحجه بالتقويم الهجرى و بعد يوم عرفه (وقفة عرفه) اللى من اهم مناسك الحج عند المسلمين .يوم العيد و التلت ايام اللى بعده بتتسمى ايام النحر و ايام التشريق و بيقضيها الحجاج المسلمين فى منى و بيرموا فيها الجمرات. بيبدأ العيد بصلاة العيد. العيد ده مرتبط بالدبح خرفان او مواشى تانيه , عشان بيعتبره المسلمين النهارده اللى طلب فيه الله من النبى ابراهيم انه يدبح ابنه اسماعيل كاختبار له , بس ربنا بعتله خروف عشان يفديه بيه , و عشان كده المسلمين فى ذكرى النهارده ده بيدبحوا خرفان او مواشى تانيه و بيوزعوا جزء من اللحمه على الفقرا.

## العيد فى مصر
عيد الاضحى فى مصر معروف باسم **العيد الكبير** و من مظاهره فى مصر صلاة العيد و تكبيرات العيد و دبح الخرفان و اكلها و توزيع جزء من لحمها على الفقرا، و زيارة الترب و دى عاده مصريه قديمه , و توزيع العيديه على الاطفال و لبس الهدوم الجديده و الخروج للفسحه و زيارة القرايب و الاهل.
## معايده
* كل سنه و انت طيب

## شوف كمان
* عيد الفطر (العيد الصغير)

اضحى
اضحى
الخرطوم

**الخرطوم** مدينه فى السودان و عاصمة مديرية الخرطوم ، مدينه بناها المصريين فى السودان سنة 1822 على الضفه الشمال للنيل الازرق عند مقابلته للنيل الابيض. اتخربت سنة 1885 وقت الثوره المهديه ، و اتعاد تخطيطها سنة 1898. بتربطها كبارى ع النيل بالخرطوم بحرى و ام درمان. مقر الجامعه السودانيه ( كلية جوردون زمان ) و فيها فرع لـ جامعة القاهرة المصريه.

## شوف كمان
* ولايه الخرطوم

## المصادر والمراجع

* الموسوعة الثقافية، مؤسسة فرانكلين للطباعة والنشر، نيو يورك

تصنيف:عواصم
تصنيف:عواصم افريقيا
تصنيف:مدن السودان
تصنيف:ولايه الخرطوم
سفر الخروج

thumb|left|300px|رسم خيالى للخروج
**سفر الخروج** ، فى اليهوديه ، السفر التانى فى التوراه ( كتب موسى الخمسه فى العهد القديم ). اتحكت فيه احداث ما اتثبتتش علمى او تاريخى عن خروج الاسرائيليين من مصر و انشقاق البحر الاحمر ، و عن تقديس الفصح ، و نزول الوصايا العشره ، و تجلى الرب لموسى.

85px|center

تصنيف:كتب مقدسه
تصنيف:يهوديه
خعمواس

thumb|center|راس الامير خعمواس

**خعمواس** ابن من ولاد رمسيس التانى من الاسره التسعتاشر ، كان ولى عهد رمسيس لكن اتوفى فى حياة ابوه. اهتم بترميم المعابد القديمه و احياء الاعياد و الشعاير الدينيه. اشتهر فى العصور المتأخره بحكمته. اتعثر على مقبرته جنب اهرامات الجيزه.
## اولاد رمسيس
* ميرت آمون
* حنوت تاوى
* رمسيس مريمون نبوين
* مرنبتاح
* خعمواس
* امون هير خبيشيف
* رمسيس (امير)
* بنت عنتا
* نبت تاوى
600px|center|thumb|اولاد رمسيس

تصنيف:الاسره التسعتاشر
خنت كاوس

[200px|thumb|مقبرة خنت كاوس فى [الجيزه]]

**خنت كاوس** ، بنت الملك منكاورع و وارثة عرشه. بيعتقد ان اوسر كاف مؤسس الاسره الخامسه وصل للعرش عن طريق الجواز منها. بنت مقبرتها فى منطقة اهرامات الجيزه على شكل تابوت ضخم و اتلقبت بأم ملكين لمصر العليا و مصر السفلى. ليها اسطوره بتقول انها حبلت فى تلت اولاد اتنصبوا ملوك على مصر لانها ولدتهم من صلب الاله رع.
## شوف كمان
* مصريين
* مصر
* مصر القديمه

## لينكات برانيه

## مصادر

تصنيف:ملكه مصريه
تصنيف:ملوك
تصنيف:مصر القديمه
خنسو

left|thumb|300px|خونسو
**خنسو** ، فى الدين المصرى القديم ، اله القمر ، ابن امون و موت. اتصور على هيئة صبى على راسه تاج على شكل هلال فوقيه قرص القمر. اتعبد فى طيبه و ليه معبد فى الكرنك.

هو واحد من ثالوث طيبه من الآلهه المصريه الاكتر شعبيه فى منطقه طيبه, فى مصر،كانت المجموعه بتتكون من امون و مراته موت و ابنهم خونسو.

تصنيف:دين مصرى قديم
تصنيف:الهه مصريه
تصنيف:ميثولوجيا مصريه
خنوم حتب

تصغير|200بك|يسار
**خنوم حتب** ، كان حاكم من حكام الاقليم 16 فى صعيد مصر عاش فى عهد الملك سنوسرت التانى. ليه مقبره مشهوره فى بنى حسن اتصورت على حيطانها مناظر من الحياه اليوميه ف مصر القديمه ، و مناظر تانيه بتصور قبيله جت مصر من اسيا و كان بيقودها راجل اسمه ابشاى.

تصنيف:مصر القديمه
تصنيف:الاسره الاتناشر
خنوم

thumb|left|خنوم

**خنوم** ، فى الدين المصرى القديم ، اله اتصور على شكل كبش ، او راجل ليه راس كبش بقرنين. هو اللى قام بعملية الخلق المادى فكان بيعتقد انه بيخلق الناس من الصلصال عن طريقه عجله فخرانى. اتعبد فى اماكن مختلفه فى مصر زى اسوان و اسنا و ممفيس ( منف ).

تصنيف:دين مصرى قديم
تصنيف:الهه مصريه
تصنيف:ميثولوجيا مصريه
ادوارد لين

thumb|ادوارد لين 1801-1876
left|thumb|200px| ادوارد لين كان عايز يترجم كتاب وصف مصر
left|thumb|200px| ترجم ادوارد لين " الف ليله و ليله " و اكد إن مؤلفها مصرى.

**ادوارد وليام لين** - Edward William Lane - ( هيرفورد ، انجلترا ، 17 سبتمبر 1801 - ورثينج ، ساسيكس ، انجلترا 10 اغسطس 1876 )، مستشرق و مؤرخ انجليزى كبير ، عاش فى مصر مده طويله و اتقن المصرى و العربى. اهم اعماله " **اخلاق المصريين المعاصرين و عاداتهم** " Manners and Customs of the Modern Egyptians ( اتنشر 1836 ) و ترجمته لـ " ** [[الف ليله و ليله]] ** " اللى دون انها حكايات كتبها مؤلف مصرى من العصور الوسطانيه.

اتولد ادوارد لين فى هيرفورد فى انجلترا سنة 1801. ابوه كان راجل دين اسمه ثيوبيلوس لين Theopilus Lane ، و كان من ناحية امه يقرب للرسام توماس جينسبورو Thomas Gainsborough. بعد ما اتوفى ابوه سنة 1814 دخل مدرسة فى مدينة باث Bath و بعدين اتنقل لمدرسه فى هيرفورد Hereford و اظهر قدرات فى الرياضيات. ادوارد راح عاش مع اخوه ريتشارد فى لندن و درس معاه النحت و بعدين ابتدا يدرس عربى لكن صحته تعبت فسافر على مصر عشان الشمس و عشان يدرس.

وصل ادوارد لين اسكندريه سنة 1825 و بعد ما قعد شويه هناك طلع ع القاهره و عاش هناك سنتين و نص جنب باب الحديد و اختلط بالمصريين و هو لابس لبس تركى. درس لين المصرى و العربى على ايد الشيخ محمود عياد الطنطاوى و دون كل حاجه لاحظها او وقعت عينه عليها ، ورجع على انجلترا فى خريف 1828.

اهتم لين بتاريخ و اثار مصر القديمه و كان عايز ينشر كتاب " وصف مصر " Description de l´Egypte الضخم اللى كتبوه الفرنساويه ، و بعد ما وافق الناشر جون موراى John Murray رجع فى كلامه و نصحه انه يتوسع فى فصل من فصول الكتاب و يزود عليه فأخد لين بالنصحيه و رجع ادوار مصر عشان يجمع معلومات اكتر يكبر بيها الفصل اللى عمل منه كتاب سماه " **اخلاق المصريين المعاصرين و عاداتهم** " Manners and Customs of the Modern Egyptians و نشره سنة 1836.

مشكلة لين انه ماكانش بيقدر يجمع معلومات عن الستات و حياتهم لإن المجتمع المصرى المتعثمن اياميها كان منغلق لكن بعد كده قدر يتغلب ع المشكله دى بإنه كان بيبعت اخته صوفيا عشان تجمع له معلومات من الستات فى مجتمعاتهم المقفوله زى فى الحمامات و الاماكن دى ، و بالمعلومات اللى جمعها نشر دراسه اسمها "** سيده انجليزيه فى مصر: رسايل من القاهره** " Englishwoman in Egypt: Letters from Cairo.

بعد كده ابتدا لين يترجم كتاب " **الف ليله وليله** " و نشره فى تلت اجزاء سنة 1840 و نشر نسخه منقحه سنة 1859. لين دون فى المقدمه ان الف ليله و ليله اصلها مصرى كتبها مؤلف مصرى من العصور الوسطانيه و نجحت الترجمه نجاح كبير و اعتبرها نقاد احسن ترجمه اتعملت للحواديت.

عمل ادوارد لين دراسه اجتماعيه عن المجتمع فى العصور الوسطانيه مستخلصه من الف ليله و ليله.

فى سنة 1840 اتجوز لين مصريه-يونانيه اسمها نفيسه و كتب دراسات و مقالات. و ترجم جزء من القرآن نشره سنة 1843 ، و ابتدا يكتب قاموس لكن ما كملهوش لانه اتوفى سنة 1876 بعد ما وصل لحرف " قاف "

فى سنة 1854 نشر ابن اخته ريجنالد ستيوارت بول كتاب مش معروف اسم مؤلفه عنوانه " اصل الارض و الانسان " The Genesis of the Earth and of Man فيه بيعتقدو ان مؤلفه هو ادوارد وليام لين.
## مصادر

تصنيف:مواليد 1801
تصنيف:مستشرقين انجليز
تصنيف:وفيات 1876
تصنيف:مؤرخين بريطانيين
مانويه

يا سين
**المانويه** - بالانجليزى : Manichaeism - ، دين متأثر بالبوذيه و الجنوستيسيزم/غنوصيه و الزرادشتيه ، روج ليه نبى اسمه مانى فى القرن التالت الميلادى و اتحكم عليه بالسجن و مات فيه. فيه تعاليم روحيه عن السعاده بعد الموت. حاربته المسيحيه بعنف لغاية ما قضت عليه حوالى سنة 500. اتحارب بردو من الزرادشتيه و بعدين من الاسلام.

تصنيف:اديان
مجتمع بدائى

تصغير|200بك|يسار
** مجتمع بدائى** ، فى الانثروبولوجيا ، مصطلح بيتقال عن مجتمعات بتتميز بسذاجة فنونها ( فن بدائى ) و ادابها و حياتها الاجتماعيه و الثقافيه. عادة مجتمعات صغيره عدد سكانها قليل و مالهاش تاريخ متدون او لغه مكتوبه.

تصنيف:مصطلحات انثروبولوجيه
تصنيف:انثروبولوجيا
محمد رؤوف

**محمد رؤوف** ( اتوفى 1888 ) قائد مصرى ، دخل حملة صمويل بيكر ( 1871 - 1873 ) لمطاردة تجار العبيد فى مديرية خط الاستواء. استولى على هرر ( 1875 ) و ضمها لمصر و اتعين حاكم عليها. رأس المحكمه العسكريه اللى حاكمت احمد عرابى و زملاته وقت الثوره العرابيه.

تصنيف:عسكريين مصريين
تصنيف:الثوره العرابيه
جميل صدقى الزهاوى

**جميل صدقى الزهاوى** (بغداد ، 1863 - بغداد ، 1936) ، شاعر و اديب و مفكر كردى ، اشتغل فى تدريس الفلسفه و الادب. طغى على شعره الاتجاه الفلسفى و الاهتمام بالفكره عن الاهتمام بالصياغه. كتب كذا ديوان و كتب تأمليه. ترجم رباعيات الخيام نظم و شعر. طالب ب تحرير النسا و تحسين ظروفهم و اخدهم كل الحقوق.

## مصادر

تصنيف:مواليد 1863
تصنيف:وفيات 1936
تصنيف:شعرا اكراد
تصنيف:شعرا عراقيين
تصنيف:ملحدين عراقيين
تصنيف:فلاسفه ملحدين
تصنيف:لادينيين
تصنيف:حقوق الستات
زينون الرواقى

240px|thumb|left|زينون الرواقى
** زينون الرواقى** - Zeno of Citium - (اتولد 490 ق م - اتوفى 430 ق م ) فيلسوف يونانى ، مؤسس الفلسفه الرواقيه. قسم الفلسفه لـ : المنطق ، و الطبيعه ، و الأخلاق. ما فضلش من كتاباته الا حاجات قليله.

## مصادر

تصنيف:فلاسفه يونانيين قدام
تصنيف:يونانيين
تصنيف:فلاسفه
تصنيف:فلسفه
سابنى

تصغير|صورة سابنى عند مدخل قبره
**سابنى** ، راجل عاش فى مصر فى اواخر الاسره الساته. ليه مقبره منحوته فى الصخر فى جبانة اسوان ، اتنقش على جدرانها قصة قتل ابوه و ازاى هو انتقم من قتلته و تقدير الملك لجهوده و تعينه فى مكان ابوه. قام بحملة شبيهة بحملة «بيبى نخت» الأخيرة، غير أنه لسوء حظه كانت الجثة المكلف بإحضارها لمصر هيا جثة والده، و كان فى دى المرة قبائل الزنوج هم اللى  سطوا عليه وذبحوه، ونقوش «سبني» مهشمة فى البداية، غير أنه فى إمكاننا أن نفهم منها المعنى المقصود جملة، وماكانش «سبني» عند قيامه بهذه الحملة جاهل بأحوال دى البلاد اللى قتل فيها والده، بل يظهر أنه كان مدرب على ارتيادها، و كان لا بُدَّ له من كده؛ لأن وظيفة قيادة القوافل على ما نعلم كانت وراثية فى حكام دى المنطقة كما شاهدنا ذلك فى «حرخوف» ووالده، فكان الوالد يعلِّم ولده الأعمال اللى كانت تتطلبها وظيفته. قام «مخو» والد «سبني» برحلة، ولكنه مات فى خلالها فى جهةٍ ما فى قلب مجاهل افريقيا، فقام ابنه بالبحث عن جثة والده، فكتب على مقبرته اللى لسه لدلوقتى  بتلال أسوان مع قبر ابوه يقول:

الأمير حامل خاتم ملك الوجه البحري، مدير الجنوب، السمير الوحيد، الكاهن المرتل «سبني».

## حياته
**سابنى** كان مسؤول مصرى قديم فى المملكة القديمة فى عهد الملك بيبى التانى . كان قائدًا لبعثة استكشافية قامت بمشاريع كتير  فى النوبة . و هو معروف بشكل رئيسى بالمنحوتة الصخرية اللى قام بيها فى قبة الهوى ( قرب  أسوان الحديثة فى جنوب مصر ).

يوجد عند سابنى قبر محفور فى الصخر فى قبة الهوا.  القبر بيتكون من قسمين. ى وق الأرض كنيسة جنائزية مزخرفة لعبادة المتوفى. و تحت  فيه 5 أعمدة فيها غرف لدفن سابني، كمان لأفراد العيله. على واجهة المقبرة نقش طويل عن سيرته الذاتية، يخبرنا عن رحلاته للنوبة،  كان يجمع جثة ابوه المتوفى ميخو، اللى توفى هناك فى رحلة استكشافية سابقة. بس، النقش اليوم مدمر لحد كبير. خلف المدخل ينفتح قاعة كبيرة مدعومة بـ 14 عمودًا منحوت كمان فى الصخر. فى الجزء الخلفى من القاعة فيه الباب الوهمى لسابنى. على حيطان و أعمدة القاعة توجد لوحات منحوتة تصور السابنى و أفراد العيله كمان الكهنة الجنائزيين. وتظهر لوحة اكبر حجم سابنى ووالده ميخو وقت الصيد فى المستنقعات. ابوه هو ميخو اللى تقاسم القبر مع سابنى. تم نحت القبرين فى الصخر جنب لجنب،   القاعات الرئيسية للكنائس الدينية متحدة. يحمل سابنى الكتير من الألقاب المهمة، زى *الكونت، وصانع الختم الملكي، [[المشرف على مصر العليا|والمشرف على صعيد مصر]] ، والصديق الوحيد، والمشرف على الأراضى الأجنبية* ، *والكاهن القارئ* .

فى قبر سابنى تم تصوير كتير من أفراد العيلة. و مراته كانت هيا *الوحيدة اللى زينت الملك* سيتكا. كان عنده ابن اسمه أنطيف وابنة اسمها إيتى.

يمكن كمان معرفة سابنى برسالة لقت فى جزيرة إلفنتين . هناك يتهم سابنى بسرقة أشياء.

## لينكات برانيه

## مصادر


تصنيف:المشرفين على مصر العليا
تصنيف:ناس اسره مصريه ساته
جان بول سارتر

thumb|left|جون بول سارتر

چان بول سارتر (21 يونيه 1905 – 15 ابريل 1980) فيلسوف و كاتب و روائى و مسرحى فرنساوى. زعيم الفلسفه الوجوديه فى القرن العشرين. شرح الوجوديه فى كتابه *الوجود و العدم* (1943) و *الوجوديه* (1946). الف روايات *الغثيان* (1938) و *عصر العقل* ( 1945). كتب مسرحيات *الايدى القذرة* (1948) و *لعنة الطونا* (1956). ارتبط اسمه باسم صاحبته الكاتبه سيمون دى بوفوار. اتمنح جايزة نوبل فى الادب سنة 1964 لكن رفضها.
## مصادر

تصنيف:مواليد 1905
تصنيف:وفيات 1980
تصنيف:فلاسفه ملحدين
تصنيف:فلاسفه فرنساويين
تصنيف:واخدين جايزة نوبل
تصنيف:فرنساويين واخدين جايزة نوبل فى الادب
تصنيف:كتاب فرنساويين
تصنيف:باريسيين
تصنيف:روائيين
تصنيف:واخدين جايزة نوبل فى الادب
تصنيف:ادب فرنساوى
تصنيف:ادب
تصنيف:فرنسا
تصنيف:مكفوفين
تصنيف:متعلمين فى جامعة پاريس
تصنيف:متعلمين فى ليسيه اونرى كاتر
سارينپوت التانى

.

**سارينپوت التانى** ، المعروف كمان باسم **نوبكاورناخت** ( *Nbw-kȝw-rˁ-nḫt* ، "قوى هو نوبكاورع"، أى أمنمحات التانى ) كان حاكم مصرى قديم فى عهد الفراعنة سنوسرت التانى وسنوسرت التالت من العيله التانيه عشرة

## العيلة والمهنة

سارينپوت كان ابن خيما، حاكم إلفنتين فى عهد أمنمحات التانى ، ومراته سات حتب،  كمان ابن أخ الحاكم سارينپوت الأول . ومن ألقابه، كان حاكم أول *[[كور مصر|نوموس]]* فى صعيد مصر (" أرض القوس ")، و رئيس بلدية إلفنتين، و رئيس الكهنة، ومشرف على كهنة ساتت وخنوم ، و"قائد دوريات الحدود عند الباب الضيق للأراضى الجنوبية".  كان يحمل لقب حاكم من السنة الرابعة من حكم سنوسرت التانى وحتى السنة الثامنة من حكم سنوسرت التالت على الأقل.

سارينپوت التانى كان عنده  شقيق أصغر، و هو شمعي، و تم اكتشاف مقبرته غير المضطربة فى مارس 2017 بجامعة جينا فى منطقة قبة الهوى فى أسوان، هيا نفس المنطقة اللى فيه بيها مقبرته .  اتلقا  مومياء شمعى و كانت متغطيه بـ " قناع جميل". كان عند سارينبوت كمان ابنة، ساتجيني، اللى تم التعرف عليها على أنها والدة اثنين من الحكام اللاحقين فى إليفانتين: أمينيسينب وحقيب التالت .

سارينپوت زى كتير من أسلافه، اضاف بعض الإضافات لحرم حقايب فى إلفنتين: على وجه الخصوص، أمر ببناء ضريح لوالده خيما وآخر لنفسه، فيه تمثال لكيما وآخر لسارنبوت التانى على التوالى.  يختلف التمثالان حسب  الأسلوب،  علشان الاولانى (خيما) مثالى ونموذجى لعهد أمنمحات التانى فى الوقت نفسه التانى (سارينپوت التانى) اكتر تعبير وواقعية وتفصيل، ويعكس الأسلوب المستخدم خلال عهد سنوسرت التانى اللاحق: ويعتبرالتمثالين من روائع فن النحت فى المملكة الوسطى . تمثال آخر يصور سارينپوت التانى ويمكن جه من مقبرته، و هو نموذجى من الناحية الأسلوبية لعهد أمنمحات التانى.

## قبر
سارينپوت التانى بنا لنفسه أجمل واكبر مقبرة هيا قبة الهوى (رقم 31). بعد عبور الحوش، يؤدى الممر لقاعة كبيرة يعتمد سقفها على ستة أعمدة. بعدين يؤدى ممر آخر - فيه شوية منافذ فيها تماثيل أوزيرية لسرنبوت علىالجنبين - لال اوضه الداخلية، اللى فيها  4  أعمدة ونقطة كانت تحتوى فى السابق على تمثال من الجرانيت الديوريتى اللى توجد بقاياه دلوقتى  فى المتحف البريطانى (EA98  ). و رغم ضخامة القبر، لكن الكوة والأعمدة القليلة لل اوضه الداخلية بس هيا المزخرفة؛ بس، المشاهد مرسومة بشكل واضح ومفصل، وتصور بشكل رئيسى صاحب القبر.

## لينكات برانيه

## مصادر

تصنيف:مصر القديمه
تصنيف:امير (مصر القديمه)
لغات ساميه

[thumb|200px|رساله دبلوماسيه من القرن الاربعتاشر ق. م. مكتوبه [اكادى|بالاكادى لقوها فى تل العمارنه-مصر]]

**اللغات الساميه** واحدة من فروع شجرة اللغات الأفروأسيوية الى لغاتها بتنتشر دلوقتى من أول العراق لحد موريتانيا و من سوريا لاثيوبيا و بيتكلمها 330 مليون واحد و زيادة. و هى نوع مع الوقت بقى لوحده كده و طالع منه اللى بتوع اللغة سموه اللغة السامية الأم. و اللغة دى نسبة للساميين اللى هما ولاد سام ابن نوح و ده حسب العقيدة اليهودية و المسيحية و الاسلامية كمان. من اللغات السامية زى العربى و العبرى و الآرامى و الأمهرى و التغرينية اللى بتستخدم فى أثيوبيا و إرتريا و أخيرا المالطية.

## شوف كمان
* جدول اللغات

تصنيف:لغات